Imucaɣ ur xeddmen ara timura-nsen i yiman-nsen ttawin-d ifellaḥen xeddmen-asen akal-nsen , ɣer-sen nutni d iqeddacen n tfellaḥt inaṣliyen n Tawat, akked kra n waklan-nsen, ifellaḥen-agi d imdanen igellilen n Tawat ur yesɛin acemma, usan-d ɣer Uheggar iwakken ad xedmen i yiman-nsen, zemren ad afen iɛeqqayen akked wudi ad sewwen aɣrum ad ččen, ttɣimin dagi ttceggiɛen izen i tlawin-nsen, qqaren-asent “ma tebɣamt aɣrum yyamt-d ɣer dagi ma tebɣamt ttmeṛ qqimemt dinna, nekkni d awezɣi ad nuɣal-n ɣer din ayen nufa dagi ulac-it di Tawat mi ara nxeddem tamurt iban yella d acu ad d-nawi, ad d-nḥelli tudert ur telli ara di